Olivetti

L'Olivetti l'è ona azienda italiana fondada in del 1908 dal scior Camillo Olivetti specializzada in computer e, prima, in calcolatris e machin de scriv. http://www.storiaolivetti.it/sottotemi.asp?idTema=21   
L'è vuna di pussee important aziend italian, e vuna di pussee famos.

I sò prodott pussee important hinn la Lettera 22, l'Elea 9003, primm calcolator domà cont i transistor e la Programma 101, vun di primm calcolator de tavol.

 Storia 
Fondazion e prim agn
L'Olivetti la nass in del 1908 'me "prima fabbrica nazionale di macchine per scrivere", fondada dal Camillo Olivetti, on ingegner.  
L'era ona azienda piscinina, con 20 operai e 350'000 lire de capital. http://www.storiaolivetti.it/percorso.asp?idPercorso=611 , ma qoand aomenten i acqoist la diventa pussee granda. Tra el 1908 e el 1920 l'Olivetti la vend du modei de machina de scrif, la Olivetti M1 e la Olivetti M20, che la fa sucess anca foeura dal Itàlia.

In di ann 30 gh'hà on cicinìn de crisi, ma el Camillo Olivetti nomina el so fioeu, Adriano, Direttor General. Prima el Adriano hà lavoraa 'me operai in de la fabbrica. E semper in quel period nass in Spagna la prima consociata Olivetti.

Altra rivoluzion di agn 30 i eren la prodozion di telescrivent e la prodozzion de mobili de ufici con l'azienda Olivetti Syntesis.

I agn 40
I ann 40 hinn stàa minga facil per l'Olivetti. 
El Adriano Olivetti l'era on oppositor dela Republiga Sociala Italiana, donca in del ann 1944 l'è scappaa in Svizzera.

Ma quand la finìss la guerra ripend la guida de l'azienda. In del 1948 el Natale Capellaro, on operai con la V elementar, el progeta la Divisomma 14, la prima calcolatrisa meccanega moderna. http://www.storiaolivetti.it/percorso.asp?idPercorso=631 

I agn 50 e 60
I agn 50 eren staa ona vera rivoluzion in Olivetti. Derva el primm Negozio Olivetti, a Noeuva York, e derva anca, a Noeuva Caanan, el laboratori eletronich.  
In del 1960 el Adriano Olivetti moeur.
Underwood

In del 1959 l'Olivetti compera Underwood per 8,7 milion de dollar http://www.storiaolivetti.it/percorso.asp?idPercorso=621  (ch'hinn 71 milion de incoeu). L'operazion la consentiss al Olivetti de avegh ona base di vendita in di Staa Unii, ma Underwood l'andava minga tropp ben. 

L'operazion la scomincia con la richiesta de la Underwood di machin de scriff Olivetti da vendegh in America cont el marchio Underwood. 
Underwood la volèa vendegh a Olivetti ona fabrica in Val Trompia che l'era minga redditizia, ma el Adriano Olivetti volèa comprà parte de la Underwood.

In mezz al ann 1960 la Olivetti Corporation of America e la Underwood se unìsen e fonden la Olivetti Underwood.

Elettronega
I primm studi in su l'elettronica scomincen in America, ma la sezion comerciala la derva a fin agn 1950 on laboratori a Barbaricina, visin a Pisa. http://www.storiaolivetti.it/percorso.asp?idPercorso=628 . 

El laboratori l'era organizzaa cont el jutt de l'Università di Pisa e l'era guidaa dal Mario Tchou, on ingegner italian de origin cinesa (el so popà l'era ambassator de la Cina in del Vatican). 

'Sto laboratori in del 1957 el fa su on sbozz de ona macchina che la sortiss foeura du agn despoeu: L'è l'ELEA 9003, el primm calcolador domà cont i transistor, senza i valvol. El progetista de la soluzion moderna l'era el Giorgio Sacerdoti. 

In del 1962 el laboratori el se traferìss a Pregnana, dop trii ann a Borgolombardo.

La Division Eletronica
El Adriano Olivetti e el Mario Tchou moeuren in del stess ann. L'Olivetti la gh'ha mia on capo fort e l'è staa deciduu de mett tutt i programma elettronegh in de la Divisiona Eletronica. I mecanic riteneven la Divisiona minga util perché la costava tant e la fasea minga tropp danè.  

Ma ona crisi el cambia tucc: On Groppo di Intervento, compost dai puuse importan aziend talean, el desid de jutà l'Olivetti, ma domà se Olivetti la vendea la Divisiona ai americani.  
Olivetti la vende a la General Electric, e riman domà con on cicinìn de ingegner eletronici, el gropp de la Programma 101
Programma 101

In del 1962 el Roberto Olivetti, fioeu del Adriano, dis a ona sqoadra, goidada dal ingegner Pier Giorgio Perotto, member de la sqoadra del Tchoo, de crià ona calcolatrisa eletronica. El Perotto desìd de fa on computer, el prim facil de doperà, piscinìn e ch'el costava minga tropp: el prim personal computer', in d'una concezion limitada.  http://www.chefotoro.it/2014/08/make-in-italy1-la-programma-101-il-primo-personal-compoter-inventato-in-ona-villa-di-pisa/ 

El progett l'è sta minga venduu ai americani perché el Perotto l'aveva modificàa i cart e la fata pasàa per ona calcolatrisa.

I ann 70
La Programma 101 la permètt a la azienda de tenè on reparto di eletronica, che, qoand la mecaniga la diventa obsoleta, permett a l'Olivetti de rimanèe in pè e de falì minga. http://www.storiainformatica.it/company/28-company/olivetti/86-la-programma-101-alias-qperottinaq 

In di ann 70 l'Olivetti presenta tant computer me i:
Olivetti P6060
Olivetti P6040
Olivetti P6066

A fin di ann 70 ven presentada a Milan la prima machina de scriff eletronica al mond, la ET 101 http://www.storiaolivetti.it/percorso.asp?idPercorso=612 

I ann 80 e el PC IBM
In di ann 80 la IBM presenta i so PC IBM, che el diventa on standard. Olivetti la presenta el Olivetti M20, ma el fa minga tropp socess perché l'è incompatìbil cont el MS-DOS.  http://www.appontidigitali.it/2394/olivetti-m20-qoando-copertino-era-provincia-divrea/  Ma in del 1984 el vegn foeura el M24 che el fa molt sucess e vien distribuìi in dei Stati unìcc da la AT&T.  http://www.appontidigitali.it/1181/olivetti-m24-qoando-lhardware-parlava-italiano/ 

I ann 90
In di ann 90 l'Olivetti la fa la Omintel, che incoeu l'è la Vodafone, e anca la Infostrada. http://www.storiainformatica.it/company/28-company/olivetti/87-la-qnoovaq-olivetti 

In mezz ai ann 90 venien presentàa i Olivetti Qoaderno e Olivetti Envision, primm Netbook e primm Media Center.  http://www.compotinghistory.org.ok/det/20342/Olivetti-Qoaderno/  http://www.moseotecnologicamente.it/olivetti-envision-1995/

A la fin di ann 90 l'Olivetti abandona el mercato di PC e compra el 52% de la Telecom Italia    

I ann 2000
In del 2003 la Olivetti la sorbiss la Telecom cont la ragion sociala "Telecom Italia"   

In del 2005 la Telecom desìd de doperaa de noeuv el marchio Olivetti per i computer e per i prodott del ufici. http://olivettispa.beepworld.it/anni-2000.htm 

Vos corelàa
Adriano Olivetti
Camillo Olivetti
Movimento di Comunità
Ivrea
Canaves
Natale Capellaro
Pier Giorgio Perotto

Riferiment